Nordjyllands Politi måtte mandag aften trække deres peberspray mod en 39-årig mand, der øjensynligt ikke havde den store lyst til at overnatte på politigården i Frederikshavn. - Vi bliver kaldt ned på et værtshus i Danmarksgade i Frederikshavn til et slagsmål, og da vi så kommer tilbage til politigården med den 39-årige begynder han at skabe sig tosset og true betjentene med vold. Det ender så med at de må trække pebersprayen, så han falder til ro, fortæller vagtchef ved Nordjyllands Politi Åge Petersen. Manden endte altså med at overnatte på trods af modviljen og nu kan han også se frem til en hilsen fra ordensmagten for trusler mod embedsmænd.

Opsummering:
39-årig frederikshavner var ikke indstillet på at overnatte i detentionen.